पुलिस के साथ जांच को जाते हैं...
करोड़ों रुपया इकट्ठा हुआ तो इन्होंने महाराष्ट्र के औरंगाबाद, पंजाब के लुधियाना व राजस्थान के बालोतरा में गैस रिफलिंग प्लांट लगा दिए, साथ ही ग्वालियर, चंडीगढ़ व मुंबई में रीजनल कार्यालय खोल लिए।
यह वो समय था, जब देशभर में गैस सिलेंडरों की भारी किल्लत थी और सर्दियों व शादियों के सीजन में तो लोगों को सिलेंडरों के लिए घंटों कतार में लगना पड़ता था। लोग इनकी स्कीमों में आकर फटाफट इनके डीलर बनने लगे। काम चलने लगा तो इन्हीं डीलरों से खाली सिलेंडरों व गैस रिफलिंग की सिक्योरिटी के नाम पर 60 से 70 लाख रुपए और ले लिए। इसके बाद 2013 से 2014 में एक-एक कर चारों प्लांट बंद कर गैस सप्लाई बंद कर दी। डीलरों को पहले तो प्लांट में तकनीकी खामी बता झांसे देते रहे, फिर सब बेचकर फरार हो गए। डीलरों को ठगी का पता चला तो उन्होंने धोखाधड़ी के मुकदमे दर्ज करवाने शुरू किए। चारों भाइयों के खिलाफ सभी राज्यों में ठगी के मामले दर्ज हो चुके हैं। जांच अधिकारी सब इंस्पेक्टर सुरेश मील बताते हैं, ज्वैलरी के कारोबार में इन्हें गैस सिलेंडरों की जरूरत रहती थी। तब ये सिलेंडर ब्लैक में खरीदते थे। इस दौरान इनके एक-दो गैस एजेंसी संचालकों से अच्छे संबंध हो गए। उन्हीं से इन्होंने गैस सिलेंडरों के नफे-नुकसान का ज्ञान लिया और गैस कंपनी खोलने का निर्णय लिया। चारों भाइयों की योजना थी कि जो डीलर सिक्योरिटी वापस मांगेगा, उसे कुछ रुपया लौटा देंगे। बाकी रुपया खुद रख लेंगे। इनकी योजना खराब तब हुई, जब डीलरों ने राशि वापस मांगने के बजाय इन पर मुकदमे दर्ज करवाने शुरू कर दिए। पुलिस ने बताया कि इनका ज्वैलरी का कारोबार बहुत ही सामान्य था। ज्यादा मुनाफा नहीं होता था। कई बार तो कमीशन पर भी सोने-चांदी के आभूषण बनाकर सप्लाई करते थे। जब गैस प्लांट लगा करोड़ों रुपए इकट्ठे किए तो चारों ने ऑडी, फार्च्यूनर जैसी आलीशान गाड़ियां व कोठियां खरीदी। देशभर में मुकदमे दर्ज होने के कारण पुलिस ने इनका हेडक्वार्टर अलवर जेल रखने का निर्णय लिया है। यानी देशभर में जिस राज्य की पुलिस को इनकी गिरफ्तारी करनी होगी, वो अलवर जेल से करेंगे। वापस इन्हें यहीं छोड़कर जाएंगे। वहीं चारों भाइयों ने भी हाल ही में सुप्रीम कोर्ट में अर्जी लगाई है कि उनके सारे मामले एक ही कोर्ट में ट्रांसफर किए जाएं। इस पर फैसला आना अभी बाकी है।
hin_Deva hin_Deva hin_Deva